«Αδαμάντιος Κοραής» Μαρμάρινος ανδριάντας του Γεωργίου Βρούτου, 1873 Αθήνα, Προπύλαια Πανεπιστημίου Αθηνών |
| Ο μαρμάρινος ανδριάντας του Αδαμάντιου Κοραή τοποθετήθηκε μπροστά στο Πανεπιστήμιο Αθηνών το 1875. Ο Α. Κοραής αποδίδεται καθισμένος να κρατά ένα βιβλίο στα χέρια, σύμβολο της προσφοράς του στην παιδεία του ελληνικού γένους. Η μορφή του είναι αυστηρή, ενώ δίνεται από το γλύπτη μεγάλη σημασία στην απόδοση της ενδυμασίας του. Το έργο φανερώνει μια επισημότητα και είναι βαρύ και επιβλητικό. Δίπλα στον Α. Κοραή στα Προπύλαια του Πανεπιστημίου Αθηνών συναντά ο επισκέπτης και τους ανδριάντες του Ρήγα Βελεστινλή και του Πατριάρχη Γρηγορίου Ε΄, πρωταγωνιστών της Ελληνικής Επανάστασης.